تبریزین «تراختور» فوتبول کومانداسی ایران کوبوکونون (جامی حذفی) ¼ فینال مرحلهسی چرچیوهسینده کئچیریلن قارشیلاشمادا قلبه الده ائدیب و اؤلکه کوبوکونون یاریم فینال مرحلهسینه وثیقه قازانیب.
آخار.آذ خبر وئریر کی، دئکابرین ۲۰-ای یئرلی واختلا ساعت ۱۴:۰۰-دا گچساراندا بو شهرین «نئفت و گاز» کومانداسی ایله «تراختور» آراسیندا باش توتان قارشیلاشما تبریزلیلرین ۳:۱ حسابلی قلبهسی ایله سونا چاتیب.
آذربایجان کومانداسی طرفیندن اویونون ۱۸، ۳۰ و ۷۲-جی دقیقهلرینده شهرام گودرزی، فرزاد حاتمی و محمد ایبراهیمی فرقلنیبلر. «نئفت و گاز» کومانداسی طرفیندن وورولان تک قولا ایسه عبدول هادی خانیفر ۷۹-جو دقیقهده ایمضا آتیب.
بو نتیجهدن سونرا «تراختور» ایران کوبوکونون یاریمفینال مرحلهسینه یوکسلیب.
azb_Arab azb_Arab azb_Arab azb_Arab